**ΝΕΟ ΕΠΙΔΟΤΟΥΜΕΝΟ ΠΡΟΓΡΑΜΜΑ ΚΑΤΑΡΤΙΣΗΣ
ΑΝΕΡΓΩΝ ΚΑΙ ΕΡΓΑΖΟΜΕΝΩΝ ΣΤΟΝ ΚΛΑΔΟ ΤΟΥ ΤΟΥΡΙΣΜΟΥ**

**Δράση 16921: «Επανειδίκευση και Αναβάθμιση Δεξιοτήτων
στον τομέα του Τουρισμού»**

**ΕΝΑΡΞΗ ΥΠΟΒΟΛΗΣ ΑΙΤΗΣΕΩΝ ΣΥΜΜΕΤΟΧΗΣ
ανέργων και εργαζομένων, με ή χωρίς αναπηρία, στον τομέα του τουρισμού
για συμμετοχή σε επιδοτούμενο πρόγραμμα κατάρτισης και πιστοποίησης
με εκπαιδευτικό επίδομα 1.250€**

Στο πλαίσιο του Εθνικού Σχεδίου Ανάκαμψης και Ανθεκτικότητας (ΕΣΑΑ) «Ελλάδα 2.0», το Υπουργείο Τουρισμού έχει αναλάβει την υλοποίηση της **Δράσης 16921 «Επανειδίκευση και αναβάθμιση δεξιοτήτων στον τομέα του Τουρισμού»**. Η Δράση χρηματοδοτείται από το Εθνικό Ταμείο Ανάκαμψης και Ανθεκτικότητας, με προϋπολογισμό Τ.Α.Α. 45.033.000 ευρώ, και εμπίπτει στον Πυλώνα Ανάκαμψης «Ιδιωτικές Επενδύσεις και μετασχηματισμός της οικονομίας» και στον Άξονα «Εκσυγχρονισμός και βελτίωση της ανθεκτικότητας κύριων κλάδων οικονομίας».

1. **Αντικείμενο της Δράσης:**

Αντικείμενο της Δράσης είναι η παροχή υπηρεσιών θεωρητικής κατάρτισης και πιστοποίησης σε έως **20.000 ωφελούμενους**, οι οποίοι διαθέτουν τη τελευταία δεκαετία **τουλάχιστον διακόσια (200) ημερομίσθια συνολικά στον τομέα του τουρισμού** ή σε ειδικότητα συναφή με την ειδικότητα κατάρτισης και ανήκουν σε μια από τις επόμενες κατηγορίες:

Α. **Εποχικά εργαζόμενοι** σε τουριστικές επιχειρήσεις

Β. **Μακροχρόνια ή πρόσκαιρα άνεργοι** στον τομέα του τουρισμού

Γ. **Εργαζόμενοι ως μισθωτοί σε οποιαδήποτε επιχείρηση** και ήταν εργαζόμενοι σε τουριστικές επιχειρήσεις κατά τα έτη 2020 ή/και 2021 και οι συμβάσεις εργασίας τους τέθηκαν σε αναστολή λόγω της προσωρινής διακοπής ή της αναστολής λειτουργίας των επιχειρήσεων στις οποίες εργάζονταν, στο πλαίσιο λήψης μέτρων για την πρόληψη και την αντιμετώπιση της διάδοσης του κορωνοϊού COVID-19.

1. **Περιεχόμενο της Δράσης:**

Η Δράση υλοποιείται με το σύστημα της παροχής Επιταγών Κατάρτισης (Training Vouchers) και περιλαμβάνει:

(α) **παροχή υπηρεσιών συνεχιζόμενης επαγγελματικής θεωρητικής κατάρτισης διάρκειας 250 ωρών** σε έως 7 ειδικότητες, μέσω εξ αποστάσεως ασύγχρονης κατάρτισης, και

(β) **πιστοποίηση των γνώσεων και δεξιοτήτων** που θα αποκτηθούν στο πλαίσιο του προγράμματος κατάρτισης.

1. **Αντικείμενα Κατάρτισης :**

Οι ωφελούμενοι θα μπορέσουν να επιλέξουν μία από τις παρακάτω ειδικότητες, συνολικής διάρκειας 250 ώρες.

**α. Υπηρεσίες υποδοχής και ψηφιακές δεξιότητες.**

**β. Επισιτισμός και υγιεινή και ασφάλεια τροφίμων.**

**γ. Μαγειρική και ζαχαροπλαστική τέχνη.**

**δ. Υπηρεσίες οροφοκομίας και περιβαλλοντική διαχείριση.**

**ε. Εμψυχωτής Τουριστικών Υπαίθριων Δραστηριοτήτων Αναψυχής.**

**στ. Υπηρεσίες Λουτροθεραπείας/ Θαλασσοθεραπείας - SPA.**

**ζ. Στέλεχος Τουριστικών Γραφείων.**

**Επισυνάπτεται η κατανομή των ωρών κατάρτισης ανά θεματική ενότητα για τις παραπάνω ειδικότητες.**

1. **Εκπαιδευτικό Επίδομα:**

Στους καταρτιζόμενους, οι οποίοι ολοκληρώνουν επιτυχώς τις εξετάσεις πιστοποίησης προσόντων, καταβάλλεται επίδομα κατάρτισης πέντε ευρώ (5€), μη συμπεριλαμβανομένων των ασφαλιστικών εισφορών, για κάθε ώρα επιβεβαιωμένης παρακολούθησης του προγράμματος και **μέχρι του ποσού των χιλίων διακοσίων πενήντα ευρώ (€ 1.250) συνολικά.**

1. **Δικαίωμα Συμμετοχής έχουν:**

**Δικαίωμα συμμετοχής**, έχουν φυσικά πρόσωπα-άνεργοι και εργαζόμενοι μισθωτοί-που πληρούν κατ’ ελάχιστο τα παρακάτω κριτήρια Επιλεξιμότητας (on - off) κατά τον χρόνο υποβολής της αίτησης:

**α.** Είναι Έλληνες υπήκοοι, υπήκοοι κρατών - μελών της Ευρωπαϊκής Ένωσης (Ε.Ε.), ή/και υπήκοοι τρίτων χωρών (χωρών εκτός κρατών - μελών της Ε.Ε.), οι οποίοι διαμένουν νόμιμα στη χώρα.

**β.** Είναι εποχικά εργαζόμενοι σε τουριστικές επιχειρήσεις ***ή*** μακροχρόνια ή πρόσκαιρα άνεργοι στον τομέα του τουρισμού ***ή*** εργάζονται ως μισθωτοί σε οποιαδήποτε επιχείρηση και ήταν εργαζόμενοι σε τουριστικές επιχειρήσεις κατά τα έτη 2020 ή/και 2021 και οι συμβάσεις εργασίας τους τέθηκαν σε αναστολή λόγω της προσωρινής διακοπής ή της αναστολής λειτουργίας των επιχειρήσεων στις οποίες εργάζονταν, στο πλαίσιο λήψης μέτρων για την πρόληψη και την αντιμετώπιση της διάδοσης του κορωνοϊού COVID-19.

**γ.** Έχουν ηλικία άνω των 18 ετών.

**δ.** Διαθέτουν την τελευταία δεκαετία τουλάχιστον διακόσια (200) ημερομίσθια συνολικά στον τομέα του τουρισμού ή σε ειδικότητα συναφή με την ειδικότητα κατάρτισης.

**ε.** Είναι εγγεγραμμένοι στο Μητρώο Ανέργων της Δ.Υ.Π.Α. (πρώην Ο.Α.Ε.Δ.), ανεξαρτήτως αν λαμβάνουν επίδομα ανεργίας ή όχι, προκειμένου περί υποψηφίων ανέργων.

Σε κάθε κύκλο κατάρτισης του προγράμματος το 5% των θέσεων δύναται να καλύπτεται από άτομα με αναπηρία, τα οποία έχουν ποσοστό πάνω από 67%, εφόσον υπάρχει σχετικό ενδιαφέρον.

Για την πλήρωση του κριτηρίου δ, οι υποψήφιοι καταρτιζόμενοι θα πρέπει να αποδεικνύουν εργασιακή εμπειρία σε επιχειρήσεις των κάτωθι τομέων (επιλέξιμοι ΚΑΔ είναι οι ακόλουθοι):

* **55** Καταλύματα
* **56** Δραστηριότητες υπηρεσιών εστίασης
* **77** Δραστηριότητες ενοικίασης και εκμίσθωσης (υποκατηγορίες 77.11, 77.34.10.02, 77.39.13.02)
* **79** Δραστηριότητες ταξιδιωτικών πρακτορείων, γραφείων οργανωμένων ταξιδιών και υπηρεσιών κρατήσεων και συναφείς δραστηριότητες
* **92** Τυχερά παιχνίδια και στοιχήματα (υποκατηγορία 92.00.11.01)
* **93** Αθλητικές δραστηριότητες και δραστηριότητες διασκέδασης και ψυχαγωγίας (υποκατηγορίες 93.29.19.08 και 93.29.19.09)
* **96** Άλλες δραστηριότητες παροχής προσωπικών υπηρεσιών (ενδεικτικά υποκατηγορίες 96.04.10.03, 96.04.10.04, 96.04.10.07)

Σημειώνεται ότι για τους ΚΑΔ με συγκεκριμένη αναφορά σε υποκατηγορίες, είναι επιλέξιμοι μόνο οι ΚΑΔ των υποκατηγοριών αυτών, ενώ για τους ΚΑΔ που αναφέρονται ενδεικτικά η συνάφεια εξετάζεται κατά τον έλεγχο της αίτησης από την αρμόδια επιτροπή.

1. **Δικαιολογητικά Συμμετοχής:**

**Γενικά δικαιολογητικά:**

* 1. **Αντίγραφο των δυο όψεων του ατομικού δελτίου ταυτότητας** ή διαβατηρίου ή άλλου πιστοποιητικού ταυτοπροσωπίας σε ισχύ.
	2. **Ατομικό Λογαριασμό Ασφάλισης** (<https://apps.e-efka.gov.gr/eAccess>) - για την απόδειξη του Αριθμού Μητρώου Ασφαλισμένου καθώς και των διακοσίων (200) ημερομισθίων συνολικά στον τουρισμό ή σε ειδικότητα συναφή με την ειδικότητα κατάρτισης ***ή*** Βεβαίωση προϋπηρεσίας για χρήση σε Α.Σ.Ε.Π. από τον ΕΦΚΑ (<https://apps.e-efka.gov.gr/eAccess/login.xhtml> ) η οποία γίνεται δεκτή μόνο εφόσον καθίσταται εφικτός ο ακριβής προσδιορισμός του συνολικού αριθμού ημερών εργασίας ανά έτος.
	3. **Έντυπο Ε3 αναγγελίας πρόσληψης από το πληροφοριακό σύστημα ΕΡΓΑΝΗ** (myergani.gov.gr) (ή από τον πρώην Ο.Α.Ε.Δ. για παλαιές προσλήψεις) για την απόδειξη/διαπίστωση του ΚΑΔ υπό τον οποίο παρασχέθηκε η ελάχιστη **απαιτούμενη εργασία (200 ημερομίσθια).**
	4. **Υπεύθυνη δήλωση ψηφιακά υπογεγραμμένη** από το http://www.gov.gr ή θεωρημένη για το γνήσιο της υπογραφής σε ΚΕΠ (η οποία απευθύνεται στο Υπουργείο Τουρισμού) ότι:
	+ Δεν παρακολουθώ ταυτόχρονα άλλη ειδικότητα κατάρτισης στον ίδιο κύκλο κατάρτισης της Δράσης 16921 «SUB 1: Επανειδίκευση και αναβάθμιση δεξιοτήτων στον τομέα του Τουρισμού (Reskilling and upskilling in tourism)».
	+ Δεν έχω παρακολουθήσει πρόγραμμα κατάρτισης στο ίδιο αντικείμενο κατά τα τελευταία δύο (2) έτη πριν από τη δημοσίευση της παρούσας προκήρυξης.
	+ Δεν παρακολουθώ και δεν θα παρακολουθήσω κανένα άλλο πρόγραμμα κατάρτισης που επιδοτείται με πόρους της Ευρωπαϊκής Ένωσης και έχει ωρολόγιο πρόγραμμα μαθημάτων που συμπίπτει χρονικά, εν όλω ή εν μέρει, με το πρόγραμμα κατάρτισης για το οποίο υποβάλλω την παρούσα αίτηση.
	+ Έλαβα γνώση και αποδέχομαι το σύνολο των όρων του έργου, της υπ’ αρ. 10019/17.05.2023 (Β’ 3428) Κ.Υ.Α. και της παρούσας προκήρυξης.
	+ Την ημέρα υποβολής της αίτησης είμαι εργαζόμενος / εποχικά εργαζόμενος στην επιχείρηση με την επωνυμία «................» και ΑΦΜ «............» με σχέση εξαρτημένης εργασίας.
	+ Όλα τα στοιχεία που αναγράφονται στην παρούσα Αίτηση και τα δικαιολογητικά που έχουν αναρτηθεί είναι ακριβή και αληθή.
	+ Έλαβα γνώση και συναινώ με τους όρους του Γενικού Κανονισμού Προστασίας Δεδομένων (GDPR). Δέχομαι να χρησιμοποιηθούν τα προσωπικά μου στοιχεία για τις ανάγκες του προγράμματος, από το Υπουργείο Τουρισμού, τους παρόχους κατάρτισης και πιστοποίησης, τους ελεγκτικούς φορείς του παρόντος έργου και κάθε άλλο φορέα ο οποίος δύναται να διασταυρώσει τη συμμετοχή του σε άλλα έργα που χρηματοδοτούνται με πόρους της ΕΕ. Κατά την επεξεργασία των προσωπικών δεδομένων για τις ανάγκες υλοποίησης του προγράμματος εφαρμόζεται η πολιτική ασφαλείας του Υπουργείου Τουρισμού για την προστασία τους καθώς και οι όροι και προϋποθέσεις της σχετικής νομοθεσίας (GDPR).

**Δικαιολογητικά κατά περίπτωση :**

1. Προκειμένου περί **υποψηφίων ανέργων, βεβαίωση χρόνου ανεργίας**.
2. **Έντυπο από το πληροφοριακό σύστημα ΕΡΓΑΝΗ για την απόδειξη της θέσης σε αναστολή σύμβασης εργασίας κατά τα έτη 2020 ή/και 2021** (https://myergani.gov.gr στη διαδρομή Δηλώσεις - Κριτήρια Αναζήτησης - Κατηγορία: ΜΕΤΡΑ COVID-19 - επιλογή εντύπου (π.χ. Αναστολή) από το μενού «Δήλωση - Έντυπο»).
3. **Ωφελούμενος που κατά την συμπλήρωση της αίτησης συμμετοχής, δηλώνει στο αντίστοιχο πεδίο της αίτησης ότι είναι άτομο με αναπηρία (AMEA)** υποχρεούται να αναρτήσει δημόσιο έγγραφο της εκάστοτε αρμόδιας επιτροπής / αρμοδίου οργάνου σε ισχύ μέσω του οποίου αποδεικνύεται το ποσοστό αναπηρίας.
4. **Διαδικασίες Ένταξης στο Πρόγραμμα**
5. **ΥΠΟΒΟΛΗ ΑΙΤΗΣΗΣ:**
	1. **Συμπλήρωση και υποβολή «Αίτησης Συμμετοχής»,** (απαιτούνται κωδικοί taxisnet)πατώντας τον σύνδεσμο: [**https://oauth2.gsis.gr/oauth2server/login.jsp**](https://oauth2.gsis.gr/oauth2server/login.jsp)
	2. **Αποθήκευση «Αίτησης Συμμετοχής»** με την ένδειξη «Η φόρμα υποβλήθηκε επιτυχώς» στην οποία αναγράφεται ο Κωδικός Αριθμός Υποβολής Αίτησης Συμμετοχής (ΚΑΥΑΣ) με την μορφή MINTOURSUB1-00000000-20240000-000000, σε **αρχείο** **PDF με την ονομασία «ΟΝΟΜΑΤΕΠΩΝΥΜΟ ΩΦΕΛΟΥΜΕΝΟΥ/ΗΣ.pdf**
6. **ΕΠΙΛΟΓΗ ΠΑΡΟΧΟΥ ΚΑΤΑΡΤΙΣΗΣ:**

**Αποστολή «Αίτησης Συμμετοχής»** με τον ΚΑΥΑΣ, στο **«ΙΝ-ΕΣΑμεΑ ΚΔΒΜ»** (εφόσον το επιθυμείτε), στο **email** **kdbm@in-esamea.gr****,** προκειμένου να προχωρήσει ο Έλεγχος των Δικαιολογητικών και λοιπές απαραίτητες διαδικασίες.

1. **ΕΠΙΛΟΓΗ ΑΝΤΙΚΕΙΜΕΝΟΥ ΚΑΤΑΡΤΙΣΗΣ:**

Μετά την καταληκτική ημερ/νία υποβολής των αιτήσεων **ο φορέας μας, θα επικοινωνήσει μαζί σας προκειμένου να σας ενημερώσει** για την διαδικασία της επιλογής του αντικειμένου κατάρτισης.

1. **ΣΥΝΑΨΗ ΣΥΜΒΑΣΗΣ - ΕΝΑΡΞΗ ΤΜΗΜΑΤΟΣ**

Με την επιλογή του αντικειμένου **κατάρτισης θα γίνει η σύναψη της διμερούς σύμβασης για την ένταξη σας σε τμήμα υλοποίησης** του αντικειμένου κατάρτισης που επιλέξατε.

1. **Καταληκτική Ημερ/νία Υποβολής:**

Καταληκτική ημερομηνία υποβολής των αιτήσεων είναι μέχρι την **Παρασκευή 22/11/2024** και **ώρα 23:59.**

1. **Επικοινωνία :**

Για τυχόν διευκρινήσεις ή οποιαδήποτε υποστήριξη, σχετικά με την υποβολή της «Αίτησης Συμμετοχής» μπορείτε να επικοινωνήσετε με το ΙΝ-ΕΣΑμεΑ, στα τηλ **2109949837** και **2109946924**, από **Δευτέρα** **έως και Παρασκευή, ώρες 08:00-16:00.**



**Ινστιτούτο Εθνικής Συνομοσπονδίας Ατόμων με Αναπηρία & Χρόνιες Παθήσεις**

**ΙΝ-ΕΣΑμεΑ ΚΔΒΜ**

Ταχ. Δ/νση: Εράτυρας 3, Σταθμός Λαρίσης (πλησίον στάση ΜΕΤΡΟ)

Τηλέφωνα: 2108217749 - 2108221387

E-mail: kdbm@in-esamea.gr